jkorsvik/nowiki_second_scrape_merged huggingface dataset:
Anette Stegegjerdet Norberg

Anette Stegegjerdet Nordberg (født 24. desember 1986) er en norsk lokalpolitiker fra Arbeiderpartiet. Hun har vært medlem av kommunestyret og formannskapet i Luster i Sogn og Fjordane siden 2007. Hun var også 2. vararepresentant til Stortinget for Sogn og Fjordane i perioden 2009–2013 og 3. vararepresentant i perioden 2013–2017.Annette Stegegjerdet er utdannet jurist og jobber som advokat. Hun var frem til august 2014 politiadvokat i Sogn og Fjordane politidistrikt. Hun var initiativtaker og leder for arbeidet med å gjøre Luster til fairtrade-kommune, noe kommunen oppnådde i juni 2009.


== Referanser ==


== Eksterne lenker ==
TV2 – presentasjon av kandidaten.
Brigt Samdal

Brigt Samdal (født 14. mai 1970) er en norsk politiker fra Arbeiderpartiet. Han var medlem av bystyret i Flora i Sogn og Fjordane 2003–2007. Ved stortingsvalget 2009 var han femtekandidaten for Arbeiderpartiet i Sogn og Fjordane. Han er vararepresentant nummer 3 for Sogn og Fjordane i perioden 2009–2013 og har vært kalt inn på Stortinget 5 dager per juni 2013.Samdal er kommunikasjonssjef og bonde av yrke, og driver et mindre foretak. 


== Referanser ==


== Eksterne lenker ==
(no) Brigt Samdal hos Stortinget 
(no) Brigt Samdal hos Norsk senter for forskningsdata
Else-May Norderhus

Else-May Norderhus (født Botten; 16. august 1973 i Halsa) er en norsk tidligere politiker (Ap) som fra 2021 er statsforvalter i Møre og Romsdal.Hun var valgt inn på Stortinget fra Møre og Romsdal i tre perioder fra 2009 til 2021. Hun var vararepresentant 2005–2009. I stortingsvalget i 2017 var hun Arbeiderpartiets førstekandidat for tredje gang på rad i Møre og Romsdal. På Arbeiderpartiets landsmøte i april 2013 ble Norderhus valgt inn i partiets sentralstyre.
Norderhus har bakgrunn som sekretær i LO i fylket siden 1995. Hun var medlem av fylkestinget i Møre og Romsdal 2003–2007.
Norderhus er oppvokst i Valsøyfjorden på Nordmøre og er bosatt i Molde i Romsdal. Hun er datter av musikeren Kolbjørn Botten. Hun har studert økonomi og ledelse ved Høgskolen i Molde, Høgskolen i Vestfold og Universitetet i Bergen. Hun giftet seg med Lars Norderhus i 2019.
Norderhus ble utnevnt i 2018 til statsforvalter i Møre og Romsdal. Hun tiltrådte 1. oktober 2021.


== Stortingskomitéer ==
2017–2021 medlem av Stortingets energi- og miljøkomité
2013–2017 medlem av Stortingets næringskomité
2013–2017 medlem av Stortingets valgkomité
2009–2013 medlem av Stortingets næringskomité


== Referanser ==


== Eksterne lenker ==
(en) Else-May Botten – kategori av bilder, video eller lyd på Commons 
(no) Else-May Norderhus på Twitter 
(no) Else-May Norderhus på Facebook 
(no) Else-May Norderhus på LinkedIn 
(no) Else-May Norderhus hos Stortinget 
(no) Else-May Norderhus hos Norsk senter for forskningsdata 
(no) Else-May Norderhuss stemmegivning på Stortinget (arkivert) siden 2009 systematisert av organisasjonen Holder de ord
(no) Else-May Botten hos TV 2
Eva Vinje Aurdal

Eva Vinje Aurdal (født 6. desember 1957 i Stordal kommune i Møre og Romsdal) er en norsk lokalpolitiker fra Arbeiderpartiet som er ordfører i Ålesund fra 2015. Hun har vært vararepresentant til Stortinget for Møre og Romsdal fra 2009. Fra 2012 er hun styremedlem i Helse Midt-Norge.Aurdal er utdannet lærer. Hun er gift med Leon Aurdal, som er rådmann i Sula kommune. De har to barn: Martine Aurdal og Andrea Aurdal.  


== Referanser ==


== Eksterne lenker ==
(no) Eva Vinje Aurdal hos Stortinget 
(no) Eva Vinje Aurdal hos Norsk senter for forskningsdata
Mark Lester

Mark Lester (født 11. juli 1958 i Oxford som Mark A. Letzer) er en engelsk tidligere barneskuespiller, kjent for en rekke roller i britiske og europeiske filmer fra 1960- og 1970-tallet. Han fikk sitt stor gjennombrudd i 1968 med hovedrollen i filmmusikalen Oliver!.
Lester ble kjent med Michael Jackson i 1981 og var gudfar for alle Jacksons tre adoptivbarn. I august 2009 opplyste han at han var biologisk far til Jacksons adoptivdatter Paris. Han har fire barn fra sitt eget ekteskap.


== Referanser ==


== Eksterne lenker ==
(en) Mark Lester på Internet Movie Database 
(sv) Mark Lester i Svensk Filmdatabas 
(da) Mark Lester på Filmdatabasen 
(da) Mark Lester på Scope 
(fr) Mark Lester på Allociné 
(en) Mark Lester på AllMovie 
(en) Mark Lester hos Turner Classic Movies 
(en) Mark Lester hos The Movie Database
Jonas Bergström

Jonas Claes Bergström (født 23. januar 1979 i Danderyd nord for Stockholm) er en svensk jurist. Bergström var forlovet med svenske prinsesse Madeleine fra den 11. august 2009 til den 24. april 2010, da det ble kjent at de brøt forlovelsen.


== Referanser ==
Tommy Mars

Thomas Mariano (født 26. oktober 1951 i Connecticut, USA) kjent som Tommy Mars er en amerikansk musiker.
Mars begynte i ung alder å spille piano og synge, og tok pianotimer fra åtteårsalderen. Etter en prøvespilling fikk han jobben som keyboardist i bandet til Frank Zappa (etter George Duke), hvor han satte et tydelig preg på musikken i den tiden han var der, fra 1977–1988. Først var han kun med som turnemusiker, men var senere med på albuminnspilinger. 
Etter Frank Zappa har han deltatt på noen av albumene til Steve Vai og Stuart Hamm. På midten av 1990-tallet startet han The Band From Utopia, et Frank Zappa hyllestband, som senere har blitt til The Mar Vista Philharmonic.  På 2000-tallet har han vært med på flere prosjekter sammen med den norske jazzmusikeren Jon Larsen.


== Diskografi ==
Frank Zappa

Sheik Yerbouti (1979)
Joe's Garage (1979)
Tinseltown Rebellion (1981)
Shut Up 'n Play Yer Guitar (1981)
You Are What You Is (1981)
Ship Arriving Too Late to Save a Drowning Witch (1982)
The Man from Utopia (1983)
Baby Snakes (1983)
Them or Us (1984)
Thing-Fish (1984)
Frank Zappa Meets the Mothers of Prevention (1985)
Jazz from Hell (1986)
The Guitar World According To Frank Zappa (1987)
Guitar (1988)
Have I Offended Someone? (1987)
Halloween (2003, konsertalbum, innspilt i 1978)
Quaudiophiliac (2004, innspilt i 1978)
Trance-Fusion (2006)
Buffalo (2007, konsertalbum, innspilt i 1980)Annet

Steve Vai – Flex-Able (1984)
Steve Vai – Flex-Able Leftovers (1984)
Western Vacation – Western Vacation (1986)
Stuart Hamm – Radio Free Albemuth (1988)
Stuart Hamm – The Urge (1991)
Steve Vai – Alien Love Secrets (1995)
The Mar Vista Philharmonic – No Forest Fire (2005/utgitt 2009)
Jon Larsen – Strange News From Mars (2007)
Jon Larsen – The Jimmy Carl Black Story (2008)
Jon Larsen – Willie Nickerson's Egg (2011), norsk versjon i 2013.


== Eksterne lenker ==
(en) Tommy Mars på Discogs 
(en) Tommy Mars på MusicBrainz 
(en) Tommy Mars på Songkick
Saltendialekt

Denne artikkelen omhandler dialekten i kommunene i Salten utenom Bodø. For bymålet, se bodødialektSaltendialekt, også kalt saltenmål eller saltværing, er den tradisjonelle dialekten i regionen Salten i Nordland fylke. Det mest karakteristiske trekket ved dialekten er den store delen apokoperte former. Innenfor Salten skiller tradisjonelt Bodø og i noen grad Fauske seg ut med utpreget bymål, mens de omkringliggende kommunene har beholdt bygdemålet. Fra de siste tiårene av 1900-tallet har bymålet bodøværing og sentrumsmålet i Fauske påvirket dialekten i resten av Salten stadig mer.


== Lydverk ==


=== Konsonanter ===
Dialekten har tjukk l av historisk l, men med en del unntak lengst nord i Salten. Historisk rð blir uttalt som r. Konsonantsambandene nd og ld er assimilerte til nn og ll, og alle disse får palatalisert uttale i trykksterk posisjon.


=== Vokaler ===
Det er utstrakt apokope i dialekten. Historisk a-ending i infinitiv og i ubunden form entall av svake hokjønnsord har falt bort (å fe’sk, å gjæ’r, ei vi’s, ei ve’kk). Historisk i/u-ending, inkludert før historisk -t og -r, har også falt bort i de fleste tilfeller (ikkj’ (‘ikkje’), enn o’ks, på ta’k (‘på taket’), ma’ng søu’ (‘mange sauer’), ma’ng bø’tt (‘mange bøtter’)). Bortfallet er ikke bestemt av likevektsregelen slik en ser det i østnorsk, men finner sted både etter historisk korte og historisk lange stavelser.


=== Prosodi ===
I typisk saltværing skiller en mellom tonem 1 og tonem 2 av flerstavingsord på liknende vis som i de fleste andre norske dialektene. Det samme skillet finner man i enstavingsord — der tonem 2 blir brukt i ord med apokope. Vi får dermed minimale par som tak (‘tak’) / ta’k (taket) og søu (‘sau’) / søu’ (‘sauer’).
I og i nærheten av Bodø er det noe ustøhet i tonelagene, og en del mennesker ser ut til å mangle skillet mellom tonem 1 og tonem 2.


== Formverk ==


=== Pronomen og adverb ===
Av pronomenene og adverbene er å merke seg:

é, mé (jeg, meg)
dåkk (dere)
hån (han)
da (det)
hér å dar (her og der)


=== Substantiv ===


=== Verb ===


== Syntaks ==


=== Dativ ===
Det fins dokumentert enkelte dativformer i eldre saltendialekt. Slik finner en for eksempel den gamle dativformen Loffota i eldre mål noen steder. I vår tid er dativen likevel helt borte i saltværing annet enn som relikt i visse uttrykk og i enkelte tilfeller som stivnede dativformer i stedsnavn.  Områdenamnet Salten er et annet eksempel på en slik stivnet dativform.


== Bymål ==


=== Bodø ===

Bymålet i Bodø skiller seg ut fra vanlig saltendialekt på flere vis. Det mest hørbare skillet er nok at bodødialekten har vesentlig mindre apokope. Ellers kan nevnes bruken av formene æ/mæ (for é/mé), me (for mæ, ‘med’), nu (for no), ikke eller ikkje (for ikkj(e)), de (for da', ‘det’) og hær å dær (for hér å dar).


=== Fauske ===


== Endringstendenser i moderne saltendialekt ==


== Litteratur ==
Olga Brekke, Saltendialekten: En gramatikk, Skjerstad og Fauske bygdeboknemd, 2000. ISBN 82-990740-8-8
KNM «Thor Heyerdahl» (F314)

KNM «Thor Heyerdahl» er en norsk fregatt av Fridtjof Nansen-klassen. Den ble overlevert til Forsvaret fra det spanske verftet Navantia i januar 2011. KNM «Thor Heyerdahl» var det siste fartøyet i rekken av fem nye fregatter som ble levert til Sjøforsvaret i perioden 2006–2011. KNM «Thor Heyerdahl» fikk navn etter Thor Heyerdahl.
Forsvaret overtok i perioden 2006–2011 fem fregatter i denne klassen. Seks NH90-helikoptre til bruk på fregattene skulle etter planen overleveres samtidig, men ble forsinket. Totalprisen for de fem fregattene var 21 milliarder kroner, det største prosjektet i Forsvaret på daværende tidspunkt.


== Referanser ==


== Eksterne lenker ==
(en) Forsvarets hjemmeside for Fridtjof Nansen-klassen Arkivert 21. mai 2016 hos Wayback Machine.
I Was Made for Lovin’ You

I Was Made for Lovin' You er en sang fra det amerikanske hardrock-bandet Kiss.
Sangen er opprinnelig et spor fra musikkalbumet Dynasty fra 1979. Den ble utgitt som albumets første single i mai samme år. Den ble den andre singlen som solgte til gullplate, med over en million solgte eksemplarer. Den oppnådde gullplate i USA 16. august 1979, og i Canada 1. august samme år. Sangen inneholder klare elementer av disco, spesielt i rytmen.Selv om Peter Criss er med på musikkvideoen og albumomslaget, spilte han ikke på sangen. Som de fleste av sporene på albumet, var det Anton Fig som spilte trommer.


== Sporliste ==
Side A 

I Was Made for Lovin' You, (Child, Stanley, Poncia) 3:57Side B 

Hard Times, (Frehley) 3:29


== Listeplasseringer ==


== Referanser ==
Ontario Northland Railway

Ontario Northland Railway er en jernbane i Ontario, Canada, som eies og drives av det provins-eide selskapet Northland Transportation Commission. Selskapet har en hovedlinje som er en nord–sørgående, fra Moosonee ved James Bay til North Bay. I tillegg har den to hovedforgreninger, en østlig linje fra Swastika til Rouyn-Noranda i Quebécto, og en vestlig linje fra Calstock til Cochrane.  De 40 østligste kilometerne av banen er i Québec, og drives av datterselskapet Nipissing Central Railway. Banen har forbindelse til Canadian National Railways spor både i Calstock, North Bay og Rouyn-Noranda.
Banen ble etablert i 1902 for å utvikle områdene rundt Lake Timiskaming og Lake Nipissing under navnet Temiskaming and Northern Ontario Railway. Banen nådde James Bay i 1932; under byggingen ble det funnet store forekomster av gull, sølv, kobber og nikkel, som ble utnyttet og fraktet med banen. I tillegg ble banen brukt til transport av tømmer. Banen har i dag både person- og godstransport.


== Eksterne lenker ==
(fr) Offisielt nettsted 
(en) Ontario Northland Railway – kategori av bilder, video eller lyd på Commons
Wafer

Wafer er en tynn skive halvledermateriale som vanligvis er laget av silisium. Disse brukes innenfor elektronikkindustrien til å lage integrerte kretser og solceller. 


== Materialer ==
For det aller meste bruker man silisium, men andre stoffer kan også brukes som germanium eller galliumarsenid. Silisium er det mest anvendte halvledermaterialet fordi det er lettere å få tak i, og meget rimeligere a utvinne enn andre halvledermaterialer.


== Produksjon ==

Wafere lages enten som monokrystallinske eller polykrystallinske (multikrystallinske).


=== Monokrystallinske wafere ===
Monokrystallinske wafere brukes både til å lage integrerte kretser, og solceller med bedre ytelse enn multikrystallinske. Disse blir vanligvis laget etter Czochralski-prosessen der en stor monokrystall av silisium trekkes frem fra en smelte ved å gradvis heve en frøkrystall. Silisiumet krystalliseres under frøkrystallen og til slutt vil mesteparten av smelten være en del av en stor monokrystall. Denne blir til slutt bearbeidet og delt i tynne skiver.


=== Polykrystallinske wafere ===
Polykrystallinske wafere er rimeligere å produsere og brukes bare til å lage solceller. Ved produksjonen varmes superrent silisium i en beholder for å produsere en såkalt ingot. En slik ingot avkjøles og kappes i blokker. Blokkene skjæres i tynne skiver (wafere) på 0,2 mm. Det gjøres ved å lime ingoten til en glassplate og deretter bruke en supertynn vaier med små biter av silisiumkarbid eller diamant til å dele blokken i skiver, dvs. wafere.
Romedal Idrettslag

Romedal Idrettslag (stiftet i 1901, reorganisert den 13. april 1935) er et idrettslag fra Romedal i Stange kommune som driver med friidrett, ski og fotball.


== Fotball ==


=== Tabellen ===


== Skøyter ==
Romedal IL var arrangør av Junior-NM på skøyter for herrer i 1980. Arenaen under mesterskapet var Romedal Stadion, og Juniormester ble Bjørn Nyland, Sportsklubben Ceres foran Rolf Falk-Larssen, Trondhjems SK og Andreas Gunnarstorp, Skedsmo IL.


=== Kjente løpere ===
Stian Haugsrud
Inger Karset


== Litteratur ==
«Romedal Idrettslag». Norske skiløpere – skihistorisk oppslagsverk i 5 bind : Østlandet Nord. Oslo: Skiforlaget - Erling Ranheim. 1955. s. 353–354. 


== Eksterne lenker ==
Offisielt nettsted
West Coast Express

West Coast Express er et lokaltog som operer i Britisk Columbia, Canada. Systemet har vært drevet av Translink siden 1995 på spor eid av Canadian Pacific Railway. Toget kjører fem ganger daglig i hver retning, og betjener forstedene Mission, Maple Ridge, Pitt Meadows, Port Coquitlam, Coquitlam og Port Moody før tjenesten terminerer ved Waterfront stasjon i Vancouver sentrum. Her er det overgang til SkyTrain (T-banen), SeaBus-fergen til North Vancouver og busser.


== Eksterne lenker ==
(en) Offisielt nettsted 
(en) West Coast Express – kategori av bilder, video eller lyd på Commons
Salgótarján

Salgótarján (IPA: [ˈʃɒlgoːtɒrjaːn]) er en by i det nordøstlige Ungarn. Byen er administrasjonssentrum i fylket Nógrád, og har 43 169 innbyggere (2005). Salgótarján ligger like ved grensen til Slovakia.
Byen ligger i fjellkjeden Cserhát, omgitt av store skogsområder. Salgótarjáns historie strekker seg tilbake til middelalderen, men det var ikke før det åpnet kullgruver i nærheten på midten av 1800-tallet at byen vokste i størrelse. Salgótarján fikk bystatus i 1922. Kullgruvene har senere blitt stengt, og er nå omgjort til museum. 


== Referanser ==


== Eksterne lenker ==
Offisielt nettsted 
(en) Salgótarján – kategori av bilder, video eller lyd på Commons 
(en) Salgótarján – galleri av bilder, video eller lyd på Commons
Cserhát

Cserhát (ungarsk: Cserhát-hegység) er en fjellkjede i Ungarn. Den er delt mellom fylkene Pest og Nógrád, og er en del av Északi-középhegység (Nordfjellene) i Vest-Karpatene. Det høyeste punktet er Karancs med en høyde på 729 meter over havet. 
Cserhát strekker seg fra Cserhátalja til Ipolydalen  (slovakisk: Ipeľ). De sentrale områdene er skogkledde fjell, mens sørlige og nordlige deler er mer åslendt.


== Referanser ==


== Eksterne lenker ==
(en) Cserhát – kategori av bilder, video eller lyd på Commons
Waterfront stasjon

Waterfront stasjon er en jernbane- og t-banestasjon og fergeterminal i sentrum av Vancouver, Canada. Stasjonen er endestasjon for alle linjer av t-banen SkyTrain, lokaltoget West Coast Express, flere busruter og personfergen SeaBus. SkyTrainstasjonen er under bakken.
Stasjonen ble åpnet i 1910 av Canadian Pacific Railway, (CP) som endestasjon for deres transkontinentale ruter. Etter at alle persontog ble tatt over av VIA Rail i 1979, ble alle intercity tog flyttet til Pacific Central Station, som var den tidligere stasjonen for Canadian National Railways. I 1977, åpnet SeaBus tjenesten fra stasjonen, og i 1986 kom Expobanen, den første SkyTrain linjen. Ytterligere SkyTrain linjer kom i 2002 (Millenniumbanen) og 2009 (Canadabanen). I 1995 startet West Coast Express fra de gamle CP perrongene. 


== Eksterne lenker ==
(en) Waterfront Station – kategori av bilder, video eller lyd på Commons
Hans Konrad Kjennerud

Hans Konrad Kjennerud (5. desember 1837 på Kongsberg, død 26. mai 1921 i Oslo) var en norsk skolemann som er kjent for å ha innført sløyd som skolefag i Norge.
Kjennerud begynte sin gjerning som lærer allerede i 1856. Han var skolebestyrer i Halden i perioden 1874–1909. 
Han var medstifter av Fredrikshald Folkeskoles Lærerforening i 1896 og var foreningens første formann og en gang senere. I Frederikshald var det allerede i 1875 blitt stiftet en sløydforening til fremme av husflid og industri, og denne forening sto for opprettelsen av en arbeidsskole med snekring, bokbinding, skomakeri og skreddersøm.
Kjennerud utga bøker innenfor skolefagene matematikk, tegning og sløyd.
Som de andre sløydforegangsmenn ble Kjennerud utdannet på sløydlærerskolen i Nääs i Sverige, hvor han tok kurs i 1880. Han regnes for skaperen av skolesløyd i Norge, men er ikke blitt regnet som nyskaper, idet han tok utgangspunkt i modellserien fra Nääs og i metoder og verktøy fra dansk skolesløyd, og han arrangerte utdanningskurs for norske seminarielærere i sløyd med Aksel Mikkelsen fra Danmark som instruktør. Hva Kjennerud særlig verdsatte ved det danske innslag i forhold til det svenske, var ergonomi, hensiktsmessige arbeidsstillinger, og klasseundervisning i motsetning til Nääs- og Askov-sløydens individuelle undervisning. Dansk skolesløyd tok utgangspunkt i det reelle forhold at 36 elever skulle undervises samtidig, og dermed kunne det ikke være tale om individuell undervisning. 
H. K. Kjennerud medvirket til at sløyd allerede i 1880-årerne ble innført som fag ved de norske lærerseminarier. Utover sitt virke som skolebestyrer fungerte Kjennerud som den norske stats sløydinspektør.


== Kilder ==
Curt Allingbjerg: Sløjd i Danmark 1883-1983, baggrund og vilkår, Dansk Skolesløjds Forlag, 1983, side 38 ff.
Pest (fylke)

Pest (IPA: [ˈpɛʃt]) er et fylke (megye) i det sentrale Ungarn. Pest omkranser landets hovedstad Budapest, en by som også er fylkes administrasjonssentrum. Fylket har 1 278 874 innbyggere (2019) og dekker et areal på 6 391,18 km².
Fylket Pest oppstod etter andre verdenskrig da det gamle fylket Pest-Pilis-Solt-Kiskun ble splittet opp. Større byer i fylket er Érd, Cegléd, Vác og Gödöllő. Av mindre byer kan nevnes Ecser.


== Referanser ==


== Eksterne lenker ==
Offisielt nettsted 
(en) Pest County – kategori av bilder, video eller lyd på Commons
Chindu

Chindu (tibetansk: (Wylie): khri ’du; kinesisk: 称多县; pinyin: Chēngduō Xiàn) er et fylke i det autonome prefektur Yushu for tibetanerne sør i provinsen Qinghai i Folkerepublikken Kina. Det har et areal på 13.793 km² og talte 40.391 innbyggere i 2000.
Fujairah kraft- og avsaltingsanlegg

Fujairah kraft- og avsaltingsanlegg (Fujairah power and desalination plant) er et hybridanlegg i Qidfa, Fujairah i de De forente arabiske emirater. Anlegget ligger ved siden av Qidfa kraftverk ca. 5 kilometer syd for Khor Fakkan og 20 kilometer nord for Fujairah by.  Da anlegget ble bygget var det det første i sitt slag i Midtøsten, og videre verdens største hybride avsaltningsanlegg.


== Historikk ==
Doosan Heavy Industries & Construction Company fikk tilslaget på byggingen av anlegget i juni 2001 og kontrakten ble underskrevet i juni 2002. I august 2001 ble en kontrakt for systemene som transporterer vann og elektrisitet tildelt et fellesforetak mellom Al Jaber Energy Services og Technip. De første litrene med drikkevann ble produsert i april 2004. Totalt var prosjektets byggekostnader på US$1.2 milliarder


== Teknisk beskrivelse ==
I anlegget i Fujairah er en elektrisk kapasitet på 656 MW per dag installert og det produserer 455000 m³ vann per dag. Anlegget drives med naturgass levert fra Dolphin gass-prosjektet via Al Ain-Fujairah-ledningen. Årlig forbruker anlegget i Fujairah 1,4 milliarder m³ naturgass. Fire gassturbiner, to generatorer som gjenvinner varme fra damp og to dampturbiner står for kraftproduksjonen. Disse er satt opp i en kombinert syklus. Av dette brukes 120 MW til avsaltningsprosessen og 36 MW regnes som tapt under overføring, mens de resterende 500 MW blir levert til elektrisitetsnettet via en 68 km lang dobbel-krets kraftlinje med en kapasitet på 400 kV.Anlegget kombinerer to avsaltningsteknologier i prosessen med å gjøre saltvann til drikkevann. Daglig produseres 284000 m³ drikkevann gjennom multi-stage flash distillation (MSF) mens 171000 m³ produseres med en teknikk kalt omvendt osmose (OO). Avsaltningsanlegget består av fem MSF enheter som produserer 57000 m³ vann per dag og en OO-enhet. Drikkevannet lagres i fem tanker, som hver rommer 91000 m³. Vannet pumpes herfra til Sweihan gjennom en 179 km lang dobbel ledning med en sidegren på 18 km til Al Dhaid i emiratet Sharjah.


== Driftsselskap ==
Anlegget eies av Union Water and Electricity Company (UWEC), som ble opprettet i juni 2001. Selskapet eies av staten gjennom Abu Dhabi Water and Electricity Authority (ADWEA). Frem til 2006 da 40% av UWEC ble solgt til det Singapore-baserte selskapet Sembcorp Utilities og SembCorp tok over som driftsselskap ble anlegget drevet av Sogex Oman etter avtale med UWEC.Det privatiserte selskapet skiftet navn til Emirates SembCorp Water and Power Company.


== Fremtidige utvidelser ==
Ved privatiseringen av anlegget ble det fastlagt at den elektriske kapasiteten skulle utvides med 225 MW, mens vannproduksjonen skulle økes med 136500 m³ per dag.


== Referanser ==
Base Presidente Pedro Aguirre Cerda

Base de Pedro Aguirre Cerda var en chilensk forskningsstasjon i Antarktis, beliggende på Deceptionøya i øygruppen Sør-Shetlandsøyene.
Stasjonen ble innviet 18. februar 1955 ved Pendulum Cove i havnebassenget Port Foster for å øke chilensk nærvær i området, som inngår i Chiles territorialkrav i Antarktis. En de Havilland Beaver ble benyttet for å skaffe forsyninger fra Punta Arenas. Stasjonen ble ødelagt under vulkanutbrudd 4. desember 1967 og er ikke gjenoppbygd.
Ved stasjonen ble det foruten meteorologiske målinger gjennomført forskning innen seismikk, vulkanologi, atmosfærisk radioaktivitet og biologi.
Ruinene av Base de Pedro Aguirre Cerda ble i 2001 oppført på Antarktistraktatens liste over historiske steder i Antarktis. I 2003 ble det oppført en informasjonstavle på stedet.
Stasjonen er navngitt etter den chilenske presidenten Pedro Aguirre Cerda (1879–1941).


== Eksterne lenker ==
(en) Pedro Aguirre Cerda Station – kategori av bilder, video eller lyd på Commons 
(es) Instalación de monolito histórici en Isla Decepción